CELEX: 22006D0561
Language: et
Date: 2006-07-13 00:00:00
Title: 2006/561/EÜ: EÜ ning Taani ja Fääri saarte ühiskomitee otsus nr 1/2006, 13. juuli 2006 , millega muudetakse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahel sõlmitud kokkuleppe protokolli nr 1 lisa I ja II tabelit

12.8.2006   
            
            
               ET
            
            
               Euroopa Liidu Teataja
            
            
               L 221/15
            
         EÜ NING TAANI JA FÄÄRI SAARTE ÜHISKOMITEE OTSUS nr 1/2006,
   13. juuli 2006,
   millega muudetakse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahel sõlmitud kokkuleppe protokolli nr 1 lisa I ja II tabelit
   (2006/561/EÜ)
   ÜHISKOMITEE,
   võttes arvesse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahel sõlmitud kokkulepet (1) (edaspidi “kokkulepe”), eriti selle artikli 34 lõiget 1,
   ning arvestades järgmist:
   
               (1)
            
            
               Kokkuleppe protokolli nr 1 lisas täpsustatakse tollimaksud ja muud tingimused, mida kohaldatakse Fääri saartelt pärit ning sealt ühendusse imporditud teatavate kala- ja kalandustoodete suhtes.
            
         
               (2)
            
            
               Nimetatud lisaga on ühendus andnud tariifseid soodustusi Fääri saartelt pärit krevettidest, garneelidest ja norra salehomaarist valmistatud toodete või konservide impordile 3 000 tonnise aastase tariifikvoodi kujul.
            
         
               (3)
            
            
               Fääri saarte ametiasutused on taotlenud, et krevettidest, garneelidest ja norra salehomaarist valmistatud toodete ja konservide impordile antud tariifisoodustusi suurendataks 6 000 tonnini.
            
         
               (4)
            
            
               On mõistlik lubada kvootide suurendamist järk-järgult sõltuvalt sellest, mil määral kvooti kasutatakse.
            
         
               (5)
            
            
               Vastavalt lisale ei ole ühendus andnud mingeid soodustusi Fääri saartelt pärit ja sealt imporditud külmutatud kilttursale.
            
         
               (6)
            
            
               Fääri saarte ametiasutused on taotlenud külmutatud kilttursa lisamist protokolli nr 1 lisa I tabeli nende kalandustoodete loetellu, mida võib importida ühendusse tollimaksuvabalt.
            
         
               (7)
            
            
               On mõistlik lisada külmutatud kilttursk nimetatud tabelisse,
            
         ON TEINUD JÄRGMISE OTSUSE:
   Artikkel 1
   Kokkuleppe protokolli nr 1 lisa I tabelisse lisatakse järgmine rida:
   
      
                  “0303 72 00
               
               
                  kilttursk e piksa (Melanogrammus aeglefinus)
               
               
                  0”
               
               
                   
               
            
   Artikkel 2
   Kokkuleppe protokolli nr 1 lisa II tabelit muudetakse järgmiselt:
   
      
                  “1605
               
               
                  Tooted ja konservid vähkidest, limustest või muudest veeselgrootutest:
               
               
                   
               
               
                  TK nr 4 (2)
                  
                  4 000
               
            
                  1605 20
               
               
                  - garneelidest ja krevettidest:
               
               
                   
               
               
                   
               
            
                  1605 20 10
               
               
                  - - õhukindlas pakendis
               
               
                  0
               
               
                   
               
            
                   
               
               
                  - - muud:
               
               
                   
               
               
                   
               
            
                  1605 20 91
               
               
                  - - - kontaktpakendis netomassiga kuni 2 kg
               
               
                  0
               
               
                   
               
            
                  1605 20 99
               
               
                  - - - muud:
               
               
                  0
               
               
                   
               
            
                  ex 1605 40 00
               
               
                  - norra homaarid (merevähid) (Nephrops norvegicus)
               
               
                  0
               
               
                   
               
            
   Artikkel 3
   Käesolev otsus jõustub selle vastuvõtmisele järgneva teise kuu esimesel päeval.
   
      Tórshavn, 13. juuli 2006
      
         
            Ühiskomitee nimel
         
         
            eesistuja
         
         Herluf SIGVALDSSON
         
      
   
   
      (1)  EÜT L 53, 22.2.1997, lk 2.
   
      (2)  2007. aastal on aastane maht 4 000 tonni. Alates 1. jaanuarist 2008 suurendatakse aastast mahtu 1 000 tonni võrra kuni maksimaalselt 6 000 tonnini, tingimusel et vähemalt 80 % eelmise kvoodi kogumahust on ära kasutatud asjaomase aasta 31. detsembriks.”